La Directiva 2006/32/CE del Parlament Europeu sobre l'eficiència de l'ús final de l'energia i els serveis energètics, del 5 d'abril defineix els Serveis Energètics com:
El benefici físic, utilitat o avantatge derivats de la combinació d'una energia amb una tecnologia eficient en termes d'energia i/o amb una acció, que podrà incloure les operacions, manteniment i control necessaris per a prestar el servei en base a un contracte i que en circumstàncies normals ha demostrat assolir una millora de l'eficiència energètica verificable i mesurable o estimable i/o un estalvi d'energia primària.
No es pot oblidar per tant, que segons aquesta directiva un servei energètic implica una millora de l'eficiència energètica.
Una persona física o jurídica que proporciona serveis energètics o de millora de l'eficiència energètica en les instal·lacions o locals d'un usuari i afronta cert grau de risc econòmic al fer-ho.
El pagament dels serveis prestats es basarà (en part o totalment) en l'obtenció de millores de l'eficiència energètica i en el compliment dels demés requisits de rendiment convinguts.
Conseqüentment, cal destacar que aquesta directiva defineix que una ESE ha de proporcionar una millora de l'eficiència energètica, assumint cert grau de risc econòmic en fer-ho.
Tenint en compte que la finalitat de la Directiva és "fomentar la millora rendible de l'eficiència de l'ús final de l'energia en els Estats membres... creant les condicions pel desenvolupament i el foment d'un mercat de serveis energètics per l'aportació d'altres mesures de millora de l'eficiència energètica destinades als consumidors finals...", és un fet previsible que això generi la creació d'un mercat de negoci on hi hagi diferents agents implicats (empreses de serveis energètics, enginyeries, entitats financeres...) amb un ventall molt ampli de serveis a oferir.
El Govern va aprovar amb data 16 de juny 2015 l'extensió i revisió dels objectius del Pla d'estalvi i eficiència energètica als edificis i equipaments de la Generalitat de Catalunya, aprovat per Acord de Govern de 30 d'agost de 2011.
Aquesta revisió, té com a objectiu reduir el consum d'energia, augmentar l'eficiència energètica i disminuir la factura energètica de l'administració catalana.
Les Empreses de Serveis Energètics tenen un paper molt important a l'hora de desenvolupar aquestes actuacions, degut a que aquest servei implica una millora de l'eficiència energètica i/o un estalvi energètic.
L'empresa proporciona a l'edifici un servei d'eficiència (implementació d'un conjunt de millores que deriven en un estalvi energètic i econòmic), la totalitat d'aquest servei es paga amb l'estalvi aconseguit, que s'utilitza, totalment o parcialment.
L'empresa assumeix cert grau de risc econòmic en fer-ho, aquest grau de risc anirà associat en certa mesura a l'estalvi d'energia final garantit.
Conscients d'aquesta realitat, un dels propòsits de l'ICAEN és fomentar aquesta nova modalitat contractual.
Per tal d'assolir aquest propòsit, de des l'ICAEN s'han definit i s'estan duent a terme, un conjunt d'actuacions enfocades a la creació d'un mercat de Serveis Energètics a Catalunya:
És una realitat que aquest mercat està actualment en desenvolupament i, per tant, part de la documentació i/o informació aquí present s'actualitza periòdicament.
Llistat dels professionals que van fer la formació per facilitadors organitzada per l'ICAEN durant el 2018 i 2019 dins del projecte europeu GuarantEE.
Els facilitadors son experts coneixedors del procés a seguir per dur a terme la millora d'instal·lacions amb l'objectiu d'aconseguir estalvis energètics i pagar les inversions amb els estalvis obtinguts.
Els facilitadors poden assessorar i guiar en la implementació de projectes d'eficiència energètica amb garantia d'estalvis, tant a entitats públiques com a qualsevol empresa privada.
En aquest apartat podreu trobar auditors energètics qualificats segons les titulacions internacionals que reuneix l'Associació d'enginyers en energia (AEE), per a realitzar auditories a instal·lacions o per verificar els estalvis energètics.
L'AEE és una entitat que promou l'interès científic i educacional dels professionals compromesos amb l'àmbit energètic i fomenta el desenvolupament sostenible.